Jong man opsoek na familie | News24
Jong man opsoek na familie
Jason Nel (20) van Benoni is opsoek na sy familie in Jeffreysbaai.Foto:MONIQUE BASSON
NA sy pa se afsterwe vroeër vanjaar, het Jason Nel (20) van Benoni die pad te voet na Jeffreysbaai gevat in die soeke na sy familie hier.Nel, die seun van Sean en Alta Nel, het vier weke gelede in Jeffreysbaai aangekom na hy deur nagenoeg 60 dorpe geloop het. Nel is op 6 Mei gebore.Na ’n paar onsuksesvollle dae in Jeffreysbaai, is hy na Humansdorp. Hier het sy pad met die van Eric Preto- rius gekruis, wat hom tydelik onder sy vlerk geneem het. Pretorius voorsien hom tans van ’n blyplek en het vir hom ’n werk by een van sy vriende gekry.Tot dusver was hul soektoeg na Johan en Marinda Nel van Jeffreysbaai onsuksesvol.“Ons het al die Nel-families in die telefoonboek gebel, asook Facebook gefynkam, maar kon nog nie sy familie gevind nie,” sê Potgieter.“Nel het ’n jaar voor die dood van sy pa van sy familie hier gehoor. Na sy pa se dood, sal hy hulle graag wil ontmoet - net om nie so alleen te voel nie.“Sy ma is oorlede toe hy 13 jaar oud was.”Volgens Pretorius, is al Nel se goed langs die pad gesteel - sy klere, selfoon, geld en identiteitsdokument.Enige persoon met inligting, kan Eric by 083 409 4154 skakel.